প্রকাশ পেল ‘ছাবা’র রোমহর্ষক ট্রেলার

কলকাতা: প্রকাশ পেল ‘ছাবা’র (Chhaava) প্রথম ঝলক। মুঘল-মারাঠা সাম্রাজ্যের রক্তক্ষয়ী ইতিহাস ছবিতে তুলে ধরেছেন পরিচালক লক্ষ্মণ উতরেকর। ট্রেলারে দর্শকদের নিরাশ করলেন না ভিকি। সিনেমাতে একেবারে ভিন্ন এক চরিত্রে দেখা যাবে ভিকিকে। যার জন্য নিজেকে অনেক পরিবর্তন করেছেন ভিকি (Vicky Kaushal)। চলতি বছরের ১৪ ফেব্রুয়ারি বক্স অফিসে মুক্তি ‘ছাবা’। এ ছবিতে ভিকিকে দেখা যাবে ছত্রপতি শম্ভুজীর ভূমিকায়। তার আগে মুক্তি পেল ছবির ট্রেলার। লক্ষ্মণ উতেকার পরিচালিত ‘ছাবা’ ভারতীয় যোদ্ধা-রাজা ছত্রপতি শিবাজীর পুত্র ছত্রপতি সম্ভাজি মহারাজের জীবনের উপর ভিত্তি করে নির্মিত। ছবিটিতে ভিকি কৌশল ছাড়াও রয়েছেন অক্ষয় খান্না, আশুতোষ রানা এবং দিব্যা দত্ত। এছাড়া সম্ভাজি মহারাজের স্ত্রীর ভূমিকায় দেখা যাবে রশ্মিকা মান্দান্নাকে।

ছত্রপতি শিবাজির (Chhatrapati Shivaji Maharaj) মৃত্যুর পরে, মুঘলরা মারাঠা সাম্রজ্য দখল করতে মারিয়া হয়ে উঠেছিল, সেই রক্তচক্ষূকে উপেক্ষা করে মারাঠা সাম্রাজ্যকে বাঁচানোর জন্য শম্ভাজি মহারাজের (Chhatrapati Sambhaji Maharaj) লড়াইয়ের ইতিহাস উঠে আসবে ছাবা-তে। শিবাজির জেষ্ঠ্যপুত্র যিনি ভারতীয় ইতিহাসে শম্ভূরাজ নামেও পরিচিত। এই চরিত্রেই দেখা যাবে ভিকি কৌশলকে। ছবিতে ভিকির বিপরীতে রয়েছেন রশ্মিকা মন্দানা (Rashmika Mandanna )। ট্রেলারের শেষ অংশ সিংহের সঙ্গে শম্ভাজির লড়াই রীতিমতো তাক লাগাবে। ট্রেলার কাঁপাল হর হর মহাদেব ধ্বনিতে। তিন মিনিটের ট্রেলার জুড়ে অ্যাকশন, জোরালো সংলাপ। সিনেমাতে একেবারে ভিন্ন এক চরিত্রে দেখা যাবে ভিকিকে। এই ছবিতে তাঁকে এক যোদ্ধার চরিত্রে দেখা যাবে। এখানে তাঁকে একাকী যোদ্ধা হিসেবে দেখানো হবে, যার দুই হাতে তলোয়াল। তা নিয়ে সে শত্রু সেনাবাহিনীর সঙ্গে লড়াই করবে।

আরও পড়ুন: ট্রেন্ডে গা ভাসালেন আলিয়া

অন্যদিকে মুঘল সম্রাট ঔরঙ্গজেবের চরিত্রে অক্ষয় খান্নাকে চেনা দায়! এছাড়াও ছবিতে রয়েছেন আশুতোষ রানা এবং দিব্যা দত্ত। ছবিতে রশ্মিকা শম্ভাজি মহারাজের স্ত্রী ইয়েসুবাই ভোঁসলের চরিত্রে অভিনয় করেছেন। শম্ভুজীর স্ত্রীর চরিত্রে প্রথম লুকেই দর্শকদের দৃষ্টি আকর্ষণ করলেন দক্ষিণী অভিনেত্রী। মঙ্গলবার মুক্তি পেয়েছে ‘ছাভা’ ছবিতে রশ্মিকার ফার্স্ট লুক। সেখানে তাঁর মারাঠি রানি রূপে অবতারে দেখা গেল অভিনেত্রীকে। রশ্মিকার রূপে চড়ল উত্তেজনার পারদ। পোস্টারে দেখা যাচ্ছে, মারাঠি ট্র্যাডিশনাল শাড়িতে রশ্মিকা। মাথায় ঘোমটা, কপালে বড় লাল টিপ, নাকে নথ। ছবিতে হাসিমুখ এবং অপরটিতে গম্ভীর দৃষ্টিতে তাকিয়ে যশুবাই।

অন্য খবর দেখুন