‘ছাবা’র আবেগে ভাসলেন প্রধানমন্ত্রী মোদি

ওয়েব ডেস্ক: ‘গোটা দেশে সাড়া ফেলে দিয়েছে ‘ছাবা’ (Chhaava)। ৭ দিনে এই ছবি ভারতে ৩০০ কোটির ক্লাবে প্রবেশ করেছে। ২০২৫ সালের সর্বাধিক আয় করা সিনেমা বর্তমানে এটি। মরাঠা ছত্রপতি সম্ভাজিকে নিয়ে তৈরি এই ছবি দেখে আবেগে ভাসলেন প্রধানমন্ত্রী নরেন্দ্র মোদি (Narendra Modi)। এই ছবির ভূয়সী প্রশংসা করলেন প্রধানমন্ত্রী।

ছত্রপতি সম্ভাজি মহারাজের জীবনের উপর নির্ভর করে বানানো ঐতিহাসিক চলচ্চিত্র ‘ছাবা’ (Chhaava)। পরিচালক লক্ষ্মণ উতেকার পরিচালিত ঐতিহাসিক নাটক ছাবা-তে ছত্রপতি সম্ভাজি মহারাজের ভূমিকায় ভিকি কৌশল (Vicky Kaushal) এবং মুঘল সম্রাট ঔরঙ্গজেবের চরিত্রে অক্ষয় খান্নাকে দেখা গিয়েছে। ছবিতে সম্ভাজির স্ত্রীর ভূমিকায় অভিনয় করেছেন রশ্মিকা মান্দানা। শিবাজি সবন্তের মরাঠি উপন্যাস ‘ছাওয়া’ অবলম্বনে নির্মিত এই ছবি। ছবিতে মোগল বাহিনী কী ভাবে সম্ভাজির উপর অত্যাচার করেছিল, তার বিবরণ তুলে ধরা হয়েছে। দাবি করা হয়েছে, সম্ভাজিকে সমস্ত দুর্গ এবং ধনসম্পদ সমর্পণ করে অবশেষে ইসলাম ধর্ম গ্রহণ করতে বলেছিলেন ঔরঙ্গজেব। কিন্তু তিনি তা করতে অস্বীকার করেন। ফলস্বরূপ, তাঁকে দেওয়া হয়েছিল মৃত্যুদণ্ড। এবার প্রধানমন্ত্রী নরেন্দ্র মোদিও ঐতিহাসিক প্রেক্ষাপটে নির্মিত এই সিনেমা দেখে প্রশংসায় ভরালেন টিম ‘ছাভা’কে।

আরও পড়ুন: ৭ দিনে ৩০০ কোটির ঘরে ‘ছাবা’

এই ছবি দেখে অশ্রুবিহ্ববল হয়ে বেরোচ্ছেন দর্শকেরা। বক্স অফিসেও সাড়া ফেলেছে ছবি। ছবিটির বিশ্বব্যাপী বক্স অফিস কালেকশনও বিশেষভাবে চোখে পড়ার মতো। ছাবা-র বিশ্বব্যাপী আয় ২৫০ কোটি টাকা ছাড়িয়েছে। শুক্রবার এই ছবি সারা দেশে ঝড় তুলেছে। চলচ্চিত্র জগতে মহারাষ্ট্র ও মুম্বইয়ের অবদান নিয়ে বলতে গিয়ে এই মন্তব্য করেন প্রধানমন্ত্রী। মুম্বই-সহ সমগ্র মহারাষ্ট্র, হিন্দি সিনেমাকেও উচ্চস্তরে পৌঁছে দিয়েছে মারাঠি। সম্ভাজি মহারাজের বীরত্বের কাহিনি তুলে ধরা হয়েছিল।

অন্য খবর দেখুন